ᱞᱚᱠᱥᱢᱤ ᱜᱚᱣᱛᱚᱢ

ᱞᱚᱠᱥᱢᱤ ᱜᱚᱣᱛᱚᱢ (ᱡᱟᱱᱟᱢ ᱑᱙᱖᱓ ᱥᱩᱨ ᱥᱩᱯᱩᱨ) ᱫᱚ ᱢᱤᱫ ᱵᱷᱟᱨᱚᱛᱤᱭᱚ ᱮᱠᱟᱰᱮᱢᱤᱠ ᱠᱟᱱᱟᱭ ᱡᱟᱦᱟᱸᱭ ᱫᱚ ᱵᱟᱹᱜᱤ ᱟᱠᱟᱫ ᱨᱟᱺᱰᱤ ᱠᱚᱣᱟᱜ ᱧᱮᱞ ᱫᱚᱦᱚᱭ ᱮᱫᱟᱭ ᱾ ᱩᱱᱤ ᱫᱚ "ᱵᱨᱤᱱᱫᱟᱣᱟᱱ ᱨᱤᱱᱤᱡ ᱮᱸᱡᱮᱞ" ᱢᱮᱱᱛᱮ ᱠᱚ ᱢᱮᱛᱟᱭᱟ ᱾ ᱒᱐᱑᱕ ᱨᱮ ᱟᱡᱟᱜ ᱠᱟᱹᱢᱤ ᱩᱯᱨᱩᱢ ᱞᱮᱠᱟᱛᱮ ᱱᱟᱨᱤ ᱥᱟᱠᱛᱤ ᱯᱩᱨᱚᱥᱠᱟᱨ ᱮ ᱧᱟᱢ ᱠᱮᱫᱟ ᱾ ᱩᱱᱤ ᱫᱚ ᱵᱨᱤᱱᱫᱟᱣᱟᱱ ᱨᱮ ᱤᱱᱥᱴᱤᱴᱭᱩᱴ ᱚᱯᱷ ᱳᱨᱤᱭᱮᱱᱴᱟᱞ ᱯᱷᱤᱞᱳᱥᱳᱯᱷᱤ ᱨᱮ ᱮ ᱯᱟᱲᱦᱟᱣ ᱮᱫᱟ ᱾

ᱡᱤᱭᱚᱱ
ᱜᱚᱣᱛᱚᱢ ᱫᱚ ᱑᱙᱖᱓ ᱥᱩᱨ ᱥᱩᱯᱩᱨ ᱨᱮ ᱵᱨᱤᱱᱫᱟᱣᱟᱱ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱩᱱᱤ ᱫᱚ ᱟᱜᱽᱨᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱦᱤᱱᱫᱤ ᱟᱨ ᱱᱟᱜᱟᱢ ᱮ ᱯᱟᱲᱦᱟᱣ ᱠᱮᱫᱟ ᱟᱨ ᱟᱡᱟᱜ ᱰᱚᱠᱴᱚᱨᱮᱴ ᱮ ᱧᱟᱢ ᱠᱮᱫᱟ ᱾ ᱛᱟᱭᱚᱢ ᱛᱮ ᱩᱱᱤ ᱫᱚ ᱤᱱᱥᱴᱤᱴᱭᱩᱴ ᱚᱯᱷ ᱳᱨᱤᱭᱮᱱᱴᱟᱞ ᱯᱷᱤᱞᱳᱥᱳᱯᱷᱤ, ᱵᱨᱤᱱᱫᱟᱣᱟᱱ ᱨᱮ ᱮᱥᱳᱥᱤᱭᱮᱴ ᱯᱨᱚᱯᱷᱮᱥᱚᱨ ᱮ ᱵᱮᱱᱟᱣ ᱮᱱᱟ ᱾

ᱢᱤᱫ ᱠᱟᱹᱴᱤᱡ ᱩᱢᱮᱨ ᱨᱮ ᱩᱱᱤ ᱫᱚ ᱱᱚᱣᱟ ᱵᱩᱡᱷᱟᱹᱣ ᱮ ᱮᱛᱚᱦᱚᱵ ᱠᱮᱫᱟ ᱡᱮ ᱯᱩᱸᱰ ᱨᱚᱝ ᱨᱤᱱ ᱛᱤᱨᱞᱟᱹ ᱦᱚᱯᱚᱱ ᱠᱚ ᱢᱩᱰᱷᱟᱹᱭ ᱢᱮᱫᱟᱜ ᱠᱚ ᱨᱟᱺᱰᱤ ᱠᱟᱱᱟ ᱾ ᱜᱤᱫᱽᱨᱟᱹ ᱵᱟᱯᱞᱟ ᱠᱚ ᱛᱤᱨᱞᱟᱹ ᱵᱮᱱᱟᱣ ᱢᱟᱬᱟᱝ ᱨᱟᱺᱰᱤ ᱠᱚ ᱵᱮᱱᱟᱣ ᱫᱟᱲᱮᱭᱟᱜᱼᱟ ᱟᱨ ᱛᱟᱭᱚᱢ ᱛᱮ ᱩᱱᱠᱩ ᱫᱚ ᱟᱠᱚᱣᱟᱜ ᱥᱚᱢᱟᱱ ᱭᱚᱜᱭᱚᱛᱟ ᱵᱮᱜᱚᱨ ᱥᱚᱢᱚᱛᱟ ᱥᱮ ᱯᱟᱞᱚᱱ ᱦᱩᱭᱩᱜ ᱨᱮᱱᱟᱜ ᱮᱠᱥᱯᱮᱠᱴᱮᱥᱚᱱ ᱵᱮᱜᱚᱨ ᱨᱟᱺᱰᱤ ᱞᱮᱠᱟᱛᱮ ᱟᱠᱚᱣᱟᱜ ᱡᱤᱭᱚᱱ ᱠᱚ ᱠᱷᱮᱢᱟᱣ ᱮᱫᱟ ᱾ ᱑᱙᱙᱕ ᱨᱮ ᱩᱱᱤ ᱫᱚ ᱢᱤᱫ ᱰᱮᱯᱩᱴᱤ ᱢᱮᱭᱟᱨ ᱮ ᱛᱟᱦᱮᱸ ᱠᱟᱱᱟ ᱾

ᱜᱚᱣᱛᱚᱢ ᱫᱚ ᱨᱟᱺᱰᱤ ᱠᱚᱣᱟᱜ ᱜᱟᱹᱦᱤᱨ ᱵᱟᱵᱚᱛ ᱛᱮ ᱠᱤᱪᱷᱩ ᱜᱟᱱ ᱠᱟᱹᱢᱤ ᱨᱮᱱᱟᱜ ᱮ ᱴᱷᱟᱹᱣᱠᱟᱹ ᱠᱮᱫᱟ ᱟᱨ ᱩᱱᱤ ᱫᱚ ᱒᱐᱑᱓ ᱨᱮ ᱢᱤᱫ ᱮᱱ.ᱡᱤ.ᱳ. ᱯᱷᱟᱣᱱᱰᱮᱥᱟᱱ ᱮ ᱮᱛᱚᱦᱚᱵ ᱠᱮᱫᱟ ᱾ ᱨᱟᱺᱰᱤ ᱠᱚ ᱜᱮᱰᱮ ᱠᱟᱛᱮ ᱨᱮᱸᱜᱮᱡ ᱛᱮ ᱠᱚ ᱜᱩᱡᱩᱜᱼᱟ ᱟᱨ ᱠᱟᱹᱴᱤᱡ ᱩᱢᱮᱨ ᱨᱤᱱ ᱨᱟᱺᱰᱤ ᱠᱚ ᱵᱟᱧᱪᱟᱣ ᱞᱟᱹᱜᱤᱫ ᱵᱮᱥᱭᱟ ᱠᱚ ᱵᱮᱱᱟᱣ ᱮᱱᱟ ᱾

ᱜᱚᱣᱛᱚᱢ ᱫᱚ ᱵᱟᱹᱜᱤ ᱟᱠᱟᱫ ᱨᱟᱺᱰᱤ ᱠᱚᱣᱟᱜ ᱦᱚᱲᱢᱚ ᱧᱟᱢ ᱞᱟᱹᱜᱤᱫ ᱮ ᱠᱷᱚᱡᱟ ᱾ ᱩᱱᱠᱩᱣᱟᱜ ᱦᱚᱲᱢᱚ ᱫᱚ ᱡᱟᱱᱣᱟᱨ ᱦᱚᱛᱮᱛᱮ ᱠᱚ ᱡᱚᱢ ᱦᱩᱭ ᱫᱟᱲᱮᱭᱟᱜᱼᱟ ᱢᱮᱱᱠᱷᱟᱱ ᱩᱱᱤ ᱧᱮᱞᱟᱭ ᱡᱮ ᱦᱚᱲᱢᱚ ᱠᱚ ᱡᱟᱣᱨᱟ ᱦᱩᱭᱩᱜ ᱠᱟᱱᱟ ᱟᱨ ᱩᱱᱠᱩ ᱫᱚ ᱢᱟᱱ ᱥᱟᱶ ᱪᱤᱛᱟ ᱦᱩᱭᱩᱜ ᱠᱟᱱᱟ ᱾ ᱩᱱᱤ ᱫᱚ ᱠᱷᱟᱹᱞᱤ ᱜᱩᱡᱩᱜ ᱦᱚᱲ ᱨᱮᱱᱟᱜ ᱜᱮ ᱫᱚᱢ ᱵᱟᱭ ᱠᱚᱨᱟᱣ ᱮᱫᱟ ᱢᱮᱱᱠᱷᱟᱱ ᱩᱱᱤ ᱡᱟᱦᱟᱸ ᱯᱷᱟᱣᱱᱰᱮᱥᱟᱱ ᱮ ᱵᱮᱱᱟᱣ ᱠᱮᱫᱟ ᱚᱱᱟ ᱵᱟᱹᱜᱤ ᱟᱠᱟᱫ ᱨᱟᱺᱰᱤ ᱠᱚᱣᱟᱜ ᱫᱚᱢ ᱠᱚ ᱠᱚᱨᱟᱣ ᱮᱫᱟ ᱾ ᱩᱱᱤ ᱫᱚ ᱟᱡᱟᱜ ᱥᱟᱯᱚᱴ ᱛᱮ ᱯᱮᱜᱮᱞ ᱢᱚᱬᱮ ᱨᱟᱺᱰᱤ ᱫᱚᱦᱚ ᱟᱠᱟᱫ ᱠᱚᱣᱟ ᱾ ᱩᱱᱤᱭᱟᱜ ᱯᱷᱟᱣᱱᱰᱮᱥᱟᱱ ᱫᱚ ᱡᱳᱣᱱ ᱥᱚᱸᱵᱚᱸᱫᱷᱤᱭᱟᱹ ᱥᱚᱢᱚᱱ ᱞᱟᱹᱜᱤᱫ ᱞᱤᱜᱟᱞ ᱟᱨ ᱤᱢᱚᱥᱱᱟᱞ ᱥᱟᱯᱚᱴ ᱮ ᱮᱢᱟ ᱾

᱒᱐᱑᱕ ᱨᱮ ᱟᱡᱟᱜ ᱠᱟᱹᱢᱤ ᱩᱯᱨᱩᱢ ᱮ ᱧᱟᱢ ᱠᱮᱫᱟ ᱡᱚᱠᱷᱚᱱ ᱩᱱᱤ ᱱᱟᱨᱤ ᱥᱟᱠᱛᱤ ᱯᱩᱨᱚᱥᱠᱟᱨ ᱮ ᱧᱟᱢ ᱠᱮᱫᱟ ᱾ ᱥᱟᱨᱴᱤᱯᱷᱤᱠᱮᱴ ᱠᱚ ᱞᱟᱹᱭ ᱠᱮᱫᱟ ᱡᱮ ᱩᱱᱤ ᱫᱚ ᱚᱱᱟ ᱦᱚᱲᱢᱚ ᱠᱚ ᱥᱟᱸᱵᱽᱲᱟᱣ ᱠᱮᱫᱟ ᱡᱟᱦᱟᱸ ᱫᱚ ᱫᱤᱱ ᱠᱷᱚᱱ ᱠᱚ ᱠᱤᱨᱤᱪ ᱠᱟᱱ ᱛᱟᱦᱮᱸᱱᱟ ᱟᱨ ᱩᱱᱤ ᱫᱚ ᱕᱐᱐ ᱦᱚᱲᱢᱚ ᱪᱮᱛᱟᱱ ᱨᱮ ᱟᱠᱷᱨᱤ ᱪᱤᱛᱟ ᱮ ᱠᱮᱫᱟ ᱾ ᱦᱟᱞᱟᱝᱠᱤ ᱥᱤᱨᱯᱷᱟᱹ ᱫᱚ ᱜᱩᱡᱩᱜ ᱟᱨ ᱡᱤᱣᱟᱹᱫ ᱵᱟᱱᱟᱨ ᱨᱮᱱᱟᱜ ᱧᱮᱞ ᱫᱚᱦᱚ ᱞᱟᱹᱜᱤᱫ ᱛᱟᱦᱮᱸ ᱠᱟᱱᱟ ᱪᱮᱫᱟᱜ ᱥᱮ ᱩᱱᱤ ᱫᱚ ᱡᱚᱢᱟᱜ, ᱧᱩᱣᱟᱜ ᱟᱨ ᱠᱟᱢᱵᱽᱲᱤ ᱠᱚᱭ ᱥᱟᱡᱟᱣ ᱠᱮᱫᱟ ᱾

ᱥᱟᱹᱠᱷᱭᱟᱹᱛ